**Bihardancsháza Község Önkormányzata Képviselő-testületének**

**19/2021. (XII.8.) önkormányzati rendelete**

**az önkormányzat 2022. évi átmeneti gazdálkodásáról**

Bihardancsháza Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva Bihardancsháza Község Önkormányzata Képviselő-testületének az önkormányzat szervezeti- és működési szabályzatáról szóló 10/2019. (XI. 14.) önkormányzati rendeletében biztosított véleményezési jogkörében eljáró Ügyrendi Bizottság véleményének a kikérésével a következőket rendeli el:

**1. §**

Bihardancsháza Község Önkormányzatának Képviselő-testülete felhatalmazza Bihardancsháza Község Önkormányzat Polgármesterét a költségvetési gazdálkodás folyamatosságának biztosítása, a pénzügyi egyensúly fenntartása érdekében, hogy a 2022. évi költségvetési rendelet hatályba lépéséig az önkormányzat bevételeit folytatólagosan beszedje, illetve kiadásait fedezze, az átmeneti időszakban az önkormányzat folyamatos működtetését biztosítsa.

**2. §**

Az átmeneti gazdálkodás időszakában egyes működési kiadásokat rangsorolni kell. Elsősorban a rendszeres személyi juttatásokat, járulékokat, közüzemi számlákat kell teljesíteni.

**3. §**

A képviselő-testület az átmeneti időszak időtartamát 2022. január 1. napjától a 2022. évi költségvetési rendelet hatálybalépésének napjáig határozza meg.

**4. §**

Ez a rendelet 2022. január 1-jén lép hatályba, és a 2022. évi költségvetési rendelet hatálybalépésének napján hatályát veszti.

Balku Tamás Majoros Emese

polgármester jegyző

A rendelet kihirdetésének ideje: 2021. december 8.

 Majoros Emese

 jegyző